Jabuli 5
Lega pi gwok
1Cik iti iwiny lokka, ai Rwot; dok iwiny curra.
2Kabakana ki Lugaŋana, winy kokona ilara.
Abilego kun abako doga boti, ai ai Rwot.
3I odiko iwinyo dwana;
ka ceŋ doŋ tuc akelo gitumma boti,
ci doŋ akuro lagam ma a boti.
4In pe Lubaŋa ma cwinye bedo yom pi tim maraco;
in pe iye nywako kabedo ki gin marac.
5Pe iye ni jo ma gin luwakke gucuŋ i nyimi;
idag lutim maraco ducu.
6Ityeko lugoba woko liweŋ,
in Rwot icayo jo ma gin lutim, bwami
ma gineko dano kun gin lubwola kwede.
7Atwero donyo i ot meri,
pi mar meri madwoŋ ma pe lokke;
abiworo in i ot meri maleŋ,
kun aryebbe piny i nyimi ki lworo madwoŋ.
8Ai Rwot, lukworra gitye pol;
tela wek ati gin ma tye atir i nyimi,
dok imi yoni ma alubo obed atir.
9-Lok ma lukworra giwaco pe me ada;
cwinygi opoŋ ki tam me nek keken,
guŋamo doggi calo lyel ma twolo,
kun giloko lok mamit me bwolo dano.
10Pwod gidok idwok balgi i wigi, ai Lubaŋa;
mi yubgi maraco ma giyubo-gu pe ocobbe.
Ryemgi woko ki i nyimi gucit cen,
pien gutimo lwak bal mapol,
dok gujemo wo ko i komi.
11Ento mi jo ma giriŋo gilaro boti gubed ki yomcwiny,
gibiwero wer kare ducu pi yomcwiny.
Dok igwokgi gin jo ma gimari;
pi in omiyo cwinygi yom adada.
12Imiyo gum ki jo ma kitgi atir, ai Rwot;
kicani geŋo komgi woko calo kwot.